Kuvanveistäjä Juhani Honkanen ja tekee patsaan graniittijalustaa. Karhupatsas savimallivaiheessa.

Kuusamon suurpetokeskuksen parivaljakko Sulo Karjalainen ja Juuso-karhu on ikuistettu patsaaksi, joka paljastetaan ensi viikon perjantaina. Paljastus tapahtuu Kuusamo 150 -kansalaisjuhlassa.

Pronssinen patsas on yli kolme ja puoli metriä korkea. Se sijoittuu keskelle kaupunkitaajamaa Kuusamo-talon pääsisäänkäynnin läheisyyteen.

Karhupatsas savimallivaiheessa.

Veistoksen on tilannut Kuusamon kaupunki. Patsaskokonaisuudessa kaverukset tervehtivät toisiaan.

Patsaan tekijä on taidemaalari, kuvanveistäjä Juhani Honkanen. Hän on tehnyt lukuisia julkisia veistoksia ympäri Suomen

Kun Honkanen alkoi suunnitella patsasta, hän totesi ettei pelkkä Juuso-karhu kerro tarpeeksi, koska Suomi on pullollaan erilaisia karhupatsaita. Niinpä hän valitsi teemaksi miehen ja karhun välisen ystävyyden.

Patsaaseen ovat tyytyväisyytensä ilmaisseet niin Kuusamon kaupunki kuin Suurpetokeskuksen johtaja Sulo Karjalainenkin.

Patsaasta uskotaan tulevan yksi Kuusamon symboleista.